| CatalunyaDiari.cat





Sandro Rosell sortirà provisionalment de la presó, juntament amb el seu soci Joan Besolí. L'expresident del Barça va posar ahir a disposició del jutge tot el seu patrimoni embargat, que puja a més de 30 milions d'euros. La defensa havia exigit dilluns «l'alliberament immediat» dels seus clients, que ja s'havia demanat en moltes ocasions. Després d'haver prestat declaració el tribunal de l'Audiència Nacional ha accedit a la petició de llibertat.

Segons les declaracions s'ha acabat el risc que no compareguin al seu propi judici, que era un dels arguments principals que han al·legat per denegar cadascuna de les sol·licituds anteriors i per això se'ls dona llibertat provisional sense fiança, que únicament significa que no pot sortir de l'estat espanyol.

ATENCIÓ: Nou servei del Catalunya Diari als seus lectors. Ara t'enviem les notícies de la teva província o ciutat, totalment gratis al mòbil. Fes clic aquí i prova-ho! T'encantarà!

Després de dos anys de presó preventiva i amb només un dia de judici, Rosell ha quedat en llibertat, una decisió fins al moment inèdita. Tot i així el judici que acusa l'expresident del Barça de blanqueig de capitals i pertinença a organització criminal continuarà fins a finals de març. Cal recordar que l'acusació demanava pe ell onze anys de presó.

| Cedida / Stereo-Sports

Sandro Rosell, indignat a la presó: «No puc pagar ni una barra de pa»

Fa més de 600 dies que Sandro Rosell és a la presó i ha assegurat que «l'únic que sé és que m'han robat dos anys de la meva vida», va esclatar l'expresident del Barça indignat en una entrevista que li va fer Jordi Basté a la presó de Brians, i que RAC1 va transcriure amb una veu en off.

«Sóc innocent cent per cent. No hi ha cas», defensa Rosell sobre la legalitat de les seves operacions econòmiques al Brasil. «He batut el rècord de presó preventiva a Espanya per un delicte de caràcter econòmic i, a més, sense haver-hi cap perjudicat», deia Rosell. «No he pogut celebrar ni els meus 25 anys de casat, ni he pogut estar a l'aniversari dels 18 de la meva filla gran. Ho tinc tot embargat. No puc pagar ni una barra de pa a la meva dona», protestava Rosell.